
PROME MINISTER 


Evelyn Wever-Croes 


Dialuna ultimo, Prome Minister Evelyn Wever-Croes a reuni 
cu representantenan di Departamento di Recurso Humano y 
a haya un presentacion di e prome conclusionnan di e estudio 
riba restructuracion di aparato gubernamental. Esaki ta un 
estudio cu lo tuma su tempo, y lo tin resultadonan importante 
pa Aruba. 


Gabinite Wever-Croes desde inicio di gobernacion, ta tumando 
pasonan pa haci e aparato gubernamental mas eficiente pa 
mehora mas ainda e servicio na ciudadanonan. Den e cuadro 
aki, tin dos proyecto grandi andando, restructuracion di e 
aparato gubernamental y e proyecto di e-Government. 


Prome Minister a indica cu e trabounan di restructuracion di e 
aparato gubernamental, den cuadro di e plannan di reforma, 
Landspakket, a palabra cu Hulanda cu nan lo duna asistencia 
den esaki y Hulanda a ‘engaged’ PriceWaterHouse Coopers 
pa haci estudio con por optimalisa e aparato gubernamental. 
Trabounan ya a cuminsa y a reuni cu tur departamento di 
Gobierno. E prome resultado a keda cla y dialuna ultimo Prome 
Minister a haya un presentacion pa Departamento di Recurso 
Humano di e resultado preeliminar di estudio aki. 


Prome Minister a remarca cu den e estudio a tene cuenta cu 
diferentetarea.Cuataetareanancusegunleyedepartamentonan 
mester haci y cua tareanan e departamentonan ta haci cu no 
ta cay segun ley. Tambe a pone atencion na e tareanan cu lo 
por wordo privatisa y cua ta e tareanan cu mester stop. Tambe 
den e estudio a conclui cua ta e tareanan cu mester wordo haci 
y no ta wordo haci y con pa structura esakinan miho posibel. 


E departamentaonan cu ta resorta bou di Ministerio di 
Asuntonan General y Infrastructura a pasa den e proceso aki 
y DRH hunto cu Prome Minister a repasa e conclusionnan di e 
estudio. A base di e conclusionnan aki, lo sigui cu e siguiente 
fase den cual lo bin cu proposicionnan concreto kico ta e 
tereanan cu lo por privatisa entre otro, pa asina restructura e 
aparato gubernamental y haci’e mas eficiente. 


“Na final di dia, e aparatao gubernamental mester ta mas 
eficiente, cu suficiente empleado cualifica y cu tur herment 
y ekipo pa duna e miho servicio posibel na ciudadanonan di 
Aruba. Esey ta nos compromiso y nos lo percura pa cumpli cu 
n’e”, Prome Minister a duna di conoce. 

MINISTER 


Uvsell Arends 


Dialuna 5 februari 2024, Minister responsabel pa transporte, Sr. 
Ursell Arends, a tene un encuentro cu empleadonan di Directie 
Luchtvaart Aruba. Proposito di e encuentro aki ta pa informa 
empleadonan tocante e decision di Gobierno pa converti 
Directie Luchtvaart den un organizacion financieramente 
autonomo, pa duna informacion tocante e proceso cu lo wordo 
sigui, y pa contesta preguntanan. 


Durante e “kick-off meeting” aki, Minister Arends a elabora 
riba e motibonan cu a yega na e decision aki, cu a wordo 
tuma na 2019 caba, pero nunca a wordo implementa. Motibo 
principal ta pa fortifica Directie Luchtvaart como organizacion, 
pa asina e por cumpli na un miho manera y na un manera 
mas duradero cu tur su tareanan, responsabilidadnan y tambe 
cu e rekisitonan di Organisacion Internacional di Aviacion Civil 
(ICAO) como tambe otro organisacionnan manera FAA. 


E proceso di transicion lo wordo guia door di un stuurgroep 
nombra pa Minister, cu entre otro representante di Ministerio 
di Transporte, Directie Luchtvaart, DWJZ, Directie Financieen, 
DRH, y sindicato. E stuurgroep aki lo institui diferente werkgroep 
y lo tin como prome tarea pa entrega un “stappenplan” pa 
minister dentro di 4 siman. 


Minister Arends a enfatisa cu lo asegura un proceso 
transparente, unda lo duna e coleganan di Directie Luchtvaart 
un update cada luna. 


Cu e projecto aki lo fortifica Directie Luchtvaart, cu ta e 
stakeholder principal di aviación na Aruba, responsabel pa 
e maneho y supervision di henter e ecosistema di aviacion 
na Aruba, cu ta di suma importancia pa nos turismo y nos 
economia. MN 

MINISTER 


Cerando e temporada di mucha y 
hoben pa Carnaval 70 


MINISTER DI CULTURA 
TABATA PRESENTE NA 
KIMAMENTO DI MOMITO 


Diadomingo cu a pasa, den Carnival Village na San Nicolaas, 
a tuma luga e kimamento di Momito di Carnaval 70. Esaki ta 
un tradicion cu ta marca e fin di e temporada di Carnaval pa 
nos muchanan y hobennan. 


Minister Maduro encarga cu Cultura tabata presente pa asina 
compafia SMAC y e monarcanan Infantil y Hubenil pa bisa 
ayo na Carnaval 70, despues di un temporada exitoso tras di 
lomba. Durante e anochi aki, SMAC a otorga un reconocimento 
bon mereci na Janine Rodriguez di Slachtofferhulp pa e bunita 
trabou cu e ta eherciendo pa nos Pais. Despues di esaki, 
a sigui pa scucha e testament di Momito lesa pa e Prins y 
Panchonan, caminda cu varios punto a resalta, entre otro cu 
Momito ta haya cu e parada di mucha tabata uno luhoso, yena 
cu hopi fantasia pero tambe den mesun rosea a indica di tabata 
tristo di mira hopi mucha chikito laat riba caya y hopi tambe 
sin usa earplugs. E mandatario ta pidi pueblo di Aruba pa 
ta mas consciente y pa hunto nos ban 
proteha nos muchanan cu ta e futuro 
di mayan. Finalmente, despues di a 
lesa e testament a bay over pa kima e 
Momito cu a marca fin di e temporada 
aki pa nos muchanan. 


‘Cultura bo tin cu bib’e y bo participacion 
ta engrandece’ tabata palabra di e 
mandatario na final di e evento aki. 
Minister Maduro, den nomber di 
Gobierno di Aruba, ta gradici SMAC, 
tur grupo di carnaval y specialmente 
nos muchanan pa un Parada di Mucha 
sumamente bunita y exitoso. MN 

MINISTER MADURO TA FELICITA E CUERPO DI 
ADUANA RIBA DIA INTERNACIONAL DI ADUANA 


Riba dia 26 di januari cu ta Dia Internacional di Aduana Minister 
Maduro tabata presente na e cena cu a wordo organisa pa 
e ocasion festivo aki. Minister Maduro a hiba un discurso pa 
felicita y gradici e Cuerpo di Aduana pa e trabounan cu ta 
wordo haci na bienestar di Aruba. 


Den su discurso e mandatario a indica cu e aña aki e team 
di maneho di Aduana ta haya sosten tecnico pa asina por 
ehecuta algun cambio importante pa e funcionamento di 
Aduana. A menciona tambe e edificio nobo di Aduana cu 
awor cu a caba cu e parti legal, lo por sigui cu e trabounan 
necesario y ta spera cu por pone e prome bloki e afia aki ainda. 
E introduccion di e ley di ALDA cu ta e ley nobo pa Aduana 
tambe ta riba agenda como un prioridad pa asina Aduana 
por ta huridicamente miho ekipa pa haci nan trabou. Minister 
Maduro a indica cu e asistencia tecnico lo no ta solamente 
dirigi pa fortifica e organisacion, pero tambe lo concentra riba 
e desaroyo personal di e Aduanero. 


Minister Maduro a gradici Aduana tambe pa locual ta e 
introduccion di BBO na frontera cu a wordo ehecuta na un 
manera eficiente y exitoso danki na e esfuerso conhunto di 
Aduana y DIMP. E mandatario a gradici tambe sr. Maduro di 
SADA pa nan input pa mehoracion di e Cuerpo di Aduana. 
Minister Maduro a finalisa su discurso gradiciendo full e 
Departamento di Aduana pa e trabou cu nan ta haci na 
bienestar di Pais Aruba. 

MINISTER 

Dialuna mainta Minister di Turismo y Salud Publico sr. Dangui 
Oduber conhuntamente cu Director di Aruba Ports Authority 
(APA) sr. Marc Figaroa, CEO di Aruba Tourism Authority 
(ATA) sra. Ronella Croes y tambe e representante di DOW y 
Monumenten Bureau Aruba, sr. Raul Gei, a bini hunto pa un 
“kick off meeting” pa e proyecto di ex-DOW cu lo inicia pronto. 
E proyecto pa e edificio diex-DOW ta un proyecto di renobacion. 
E edificio aki cu ya caba tin 16 aña bandona, ta un bista menos 
agradabel pa nos bishitantenan cu ta baha for di crucero. 

Pronto, Aruba lo mira desaroyonan di e proyecto di Port City 
y esaki tin como plan tambe cu e oficinanan existente di APA 
(tegenover di Yrausquin & Sons) lo mester muda bay den e 
edificio renoba di ex-DOW. Como esaki ta un edificio basta 
grandi ta bay comparti e edificio di manera cu e piso 2 ta bira 
oficinanan di APA. 


Aruba Tourism Authority (ATA) ta bay huur piso 1 di e edificio 
y lo bay converti e piso aki den un Visitor Information Center 
(VIC) pa brinda informacion na nos bishitantenan. E VIC lo 
brinda tur informacion di kiko tur tin di haci na Aruba, kiko ta 
tur e actividadnan, nos miho beachnan, lista di restaurantnan 
y kiko tur nos tin pa ofrece, nightlife, transporte y mucho mas. 
E lo sirbi como un guia pa e turista asina cu e baha di e barco 
cruero. 


Minister Dangui Oduber su vision y maneho den turismo ta 
basa riba keda haci inversionnan continuo den producto 
Aruba. Aruba ta un bon producto y di calidad. Pero pa mantene 
nos mes competitivo e ta di vital importancia pa keda haci 
inversionan continuo den nos producto y esey ta locual cu ta 
wordo haci tambe cu e proyecto aki. 


Minister Oduber a demostra di tin un vision cla di proyectonan 
cu lo beneficia nos turismo y nos pais Aruba y renobando e 
ex-edificio di DOW lo tin un potencial grandi pa nos turismo 
crucero. Finalmente un danki na APA, ATA, DOW y Monumenten 
Bureau Aruba pa hunto realisa un proyecto cu lo ta un hoya 
den e centro di Oranjestad cu nos tur por ta orguyoso di dje. 


Diaranson 7 Februari 2024 


MINISTER 


Cres 


SS 


Diabierna atardi, Minister E 
Jump Up Escolar organisa pa Colegio Laura Wernet-Paskel. 
E jump up a Sali for di parkeerplaats di Colegio Laura Wernet- 
Paskel, pasa den e cayanan di Santa Cruz y finalisa na 
veld di Sportboys. Un total di seis (6) scol a participa na e 
parada aki esta, Curason Contento Peuterschool, Sint Jan 
Kleuterschool, Colegio Laura — Wernet Paskel, De Schakel, 
Cacique Macuarima y Colegio San Hose. Tabata reina un bon 
ambiente y e alumnonan tabata gosa. 

Publico presente por a disfruta di e jump up yena cu 


ndy Croes a presencia e di 45 


STA 


Colegio Laura Wernet — Paskel cu nan 45 Jump Up Escolar. 
Tambe, mandatario di Ensefiansa y Deporte ta manda palabra 
di pabien na tur alumno, maestro y mayor di e scolnan cu a 
participa den e exitoso jump up. Por ultimo, Minister Endy 
Croes ta gradici e scolnan, comision organisado, boluntario 
y tur esnan cu a contribui pa haci e parada aki posibel. Danki 
pa engrandece Aruba su Carnaval 70. Minister Endy Croes ta 
desea Aruba un dushi temporada di Carnaval 70. Ban celebr’e 
conscientemente! MN 

En conexion cu e di 10 container di materialnan deportivo cu a yega pa 


scol- y organisacionnan deportivo 


Den un encuentro ameno diabierna ultimo, Minister Endy Croes 
a reconoce Sports for Children di Hulanda, Stichting Sports for 
Children Aruba y tur stakeholder pa nan inmenso contribucion 
na desaroyo di deporte di Aruba. Manera ta conoci, Sports 
for Children di Hulanda ta busca e materialnan deportivo di 
segunda mano, renoba nan y entrega nan completamente 
gratis na, entre otro, Aruba, Boneiro, Curagao y Sint Maarten. 
Stichting Sports for Children Aruba ta ricibi e materialnan 
deportivo. 


Tin diferente stakeholder cu ta forma parti di e proyecto aki. E 
stakeholder ta paga e transporte y regla e papelnan necesario 
pa asina e materialnan deportivo por yega Aruba. Hunto cu e 
boluntarionan ta baha e container y entrega e materialnan na 
diferente scol y/of centro deportivo. 


Minister Endy Croes a expresa en conexion cu e di dies (10) 
container cu a yega Aruba, ta un momento hopi special pa 
reconoce, celebra y gradici esnan cu ta haci esaki posibel. 
Den nomber di Gobierno di Aruba, Minister Endy Croes a haci 
entrega di e reconocemento di aprecio y gratitud na ambos 
fundacion pa nan contribucion cu e materialnan deportivo 
sea ta pa scol y/of centro deportivo rond di Aruba. Tambe, 
mandatario di Deporte a gradici tur stakeholder y boluntario 
pa haci e proyecto aki posibel. Minister Endy Croes a enfatisa 
cu esaki ta un ehempel di trabou di ekipo entre e fundacion-, 
comerciante- y boluntarionan y Gobierno di Aruba pa ekipa 
gymzaal di e scolnan cu materialnan deportivo, pa asina e 
alumnonan por haya les di gymnatiek (gymles) na un forma 
mas eficiente. MN 

"Aruba ta un solo pueblo, y Ministerio di Integracion cu ACCA lo traha 
hunto pa Aruba" 


Diamars mainta, Minister di Integracion Glenbert Croes 
hunto cu su conseheronan huridico tabata presente na un 
presentacion di e Asociacion di Cuerpo Consular na Aruba. 
E presentacion aki, presenta pa sra Solangel, a wordo yama, 
e proyecto aliansa, y a enfoca riba e posibilidad, pa tur e 
consuladonan na Aruba y esnan den Caribe Hulandes, traha 
hunto cu Ministerio di Integracion, pa crea un plataforma di 
conseho, guia, asistencia, y apoyo na e henter e comunidad 
stranhero cu ta biba na Aruba. 


Un di e preocupacionnan cu a wordo treci dilanti, ta e echo cutin 
hopi ciudadano stranhero na Aruba cu ta wordo mal conseha, 
of ta wordo kita placa pa asina por tramita nan docmentonan 
pa permiso. Pa evita e casonan aki den futuro, kier bin cu 
un plataforma, na unda ministerio di integracion hunto cu e 
consuladonan lo traha hunto pa asina conseha, guia, y duna 
asistencia na e ciudadanonan stranhero aki, pa na un manera 
legal y sin problema por yega na nan permiso. A traves di e 
trayecto di integracion responsabel cu tin, y e necesidad riba 
mercado laboral pa trahadonan, lo duna preferencia na tur 
local prome y na tur cuidadano stranhero cu a drenta Aruba 


legalmente. 


Mirando tur e proyectonan, pa loke ta e zona di refineria, cu lo 
bay bin, lo bay tin e necesidad di trahadonan responsabel y di 
bon boluntad. E ciudadanonan stranhero cu a yega Aruba di un 
manera responsabel y legal, y cu tin respet pa e pida baranca 
aki, ta loke e mercado laboral mester, y pa e motibo aki, Aruba 
ta dispuesto pa brinda nan e oportunidad pa labora akinan, y 
asina forma hunto cu nan famia, un miho bida na Aruba. 


"Mi ta gradici e consuladonan pa nan iniciativa pa bin cu 
e plataforma di aliansa aki, paso ta solamente trahando 
hunto y uni, nos por sigura un servicio humano y husto pa e 
comunidad stranhero, cu tin e deseo di bin forma un hogar aki 
na Aruba. Aruba ta nos tur, Aruba ta un solo pueblo. Manera 
nos libertador Betico Croes a bisa, "Arubiano no ta solamente 
esun cu a nace na Aruba, sino tur esnan cu a bin pa aporta 
na progreso y bienestar di nos isla". Aruba ta un solo pueblo 
y Ministerio di Integracion cu ACCA lo traha hunto pa Aruba" 
Minister Croes a expresa. MN 


2024 


ANA DI STABILIDAD Y PROSPERIDAD 


Gabinete Wever-Croes 


Ora nos cana den cayanan di San Nicolas cu ta dorna cu 
artenan mahestraal aki, nos ta realisa cu bunitesa por 
wordo haya den luganan menos spera. Arte di muraya ta 
e language visual cu ta conecta culturanan, na unda cu 
por aprecia historia, color, fantasia y dedicacion. 


